text: Succes: Tall Ships Races til Esbjerg i 2018
  03 november 2014 kl. 07.38
  Med over 600.000 besøgende ved Tall Ships Races i Esbjerg i år, kan succesen gentages i 2018. Byen har netop fået tildelt det maritime arrangement samme år hvor Esbjerg Havn fejrer 150 års jubilæum.
  - Jeg er glad og stolt på byens vegne, siger Johnny Søtrup (V) til Jyske Vestkysten.
  I år tiltrak den maritime fest flere end 600.000 besøgende til Esbjerg, og med både 150 års jubilæum for Esbjerg Havn og nu også Tall Ships Races i 2018, er der lagt op til en stor byfest om fire år.
  56 skibe fra ind- og udland var med i kapløbet i år. Hvor mange og hvilke skibe der skal konkurrere i 2018 bliver bestemt i 2016.
  